**Horst Mahler** (født 23. januar 1936 i Haynau i Nedre Schlesien i Det tyske rike) er en tysk jurist, antisemitt og politisk høyreekstrem aktivist med en venstreradikal fortid - han hadde grunnlagt *Rote Armee Fraktion*.

Liv og virke
------------

### Bakgrunn

Horst Mahler ble født og vokste opp i Schlesien i Tyskland, fra 1945 iPolen, med en far som var overbevist nazist og antisemitt, han hadde også en onkel som var blant lederne av SA og SS, og etter krigen henrettet for sine forbrytelser.[] I februar 1945 måtte familien flykte vestover vekk fra den fremrykkende Røde armé, først flyktet de til Naumburg, senere til Dessau. 

Området de hadde bodd i ble senere overført fra Tyskland til Polen og alle tyskere utvist. I 1949 begikk faren selvmord og Mahler og moren flyttet til Vest-Berlin.

### Karriere, aktivisme

Etter jusstudier grunnla han i 1964 et advokatkontor. Hovedsakelig forsvarte han venstreekstremister. Han var også aktiv med i forskjellige venstreekstreme organisasjoner. 

### *Rote Armee Fraktion*

I 1970 grunnla han Rote Armee Fraktion (RAF) sammen med Andreas Baader og Gudrun Ensslin. De tre grunnleggerne utførte så en serie bankran og bombeangrep sammen med Ulrike Meinhof. De reiste så til Jordan og trente geriljakrig sammen med PLFP. Da de kom tilbake til Tyskland ble de imidlertid arrestert. Mahler ble dømt til 14 års fengsel og fradømt retten til å praktisere som advokat.

I 1980 ble han løslatt fra fengsel takket være sin advokat Gerhard Schröder (som senere ble forbundskansler i Tyskland). Mahler skrev et politisk manifest mens han satt i fengsel som ble avvist av de andre medlemmene i RAF, noe som i praksis var en ekskludering av Mahler.[]

I 1988 fikk han tilbake retten til å praktisere som advokat, igjen med Schröder som advokat.

### Nasjonalsosialist

Mahler beveget seg etterhvert over til det radikale høyre og var fra 1998 aktiv medlem av Nationaldemokratische Partei Deutschlands (NDP). Da tyske myndigheter ønsket å forby NPD var Mahler partiets advokat. Han meldte seg imidlertid ut av partiet i 2003.[]

I 2004 ble han igjen fradømt retten til å praktisere som advokat, denne gangen for benektelse av Holocaust. I årene 2008-2015 ble han hele seks ganger dømt til fengselsstraffer for rasistisk og antisemittiske uttalelser og hylling av Hitler. I mai 2017 ble Mahler anholdt i Ungarn, der han hadde søkt tilflukt for å unngå å måtte returnere til Tyskland, der han skulle fortsette å sone en 10-års fengselsstraff for holocaustbenektelse. Noen dager i forveien hadde han søkt Ungarns statsminister Viktor Orbán om asyl. Ungarn sendte han imidlertid tilbake til Tyskland. Per 2020 satt han i Brandenburg-Görden-fengselet.

I filmen *Der Baader Meinhof Complex* (2008), regissert av Uli Edel er Mahler spilt av Simon Licht. Mahler har også vært med i flere forskjellige dokumentarer, både om RAF og om høyreekstremisme.

Referanser
----------

1. ↑   Gemeinsame Normdatei, GND-ID 118576321, besøkt 13. august 2015[Hentet fra Wikidata]
2. ↑   Munzinger Personen, Munzinger IBA 00000013471, besøkt 9. oktober 2017[Hentet fra Wikidata]
3. ↑   filmportal.de, Filmportal-ID f171f09b98b94332bb2e769efb7566f0, besøkt 9. oktober 2017[Hentet fra Wikidata]
4. ↑   «"Agitator, Hetzer, Brandredner"», publisert i Die Welt, utgitt 16. februar 2007[Hentet fra Wikidata]
5. 1 2  «Neonazi bleibt trotz schlechten Gesundheitszustandes in Haft». *www.tagesspiegel.de* **(tysk)**. Besøkt 29. mars 2019.
6. ↑  Artikkel på BBC News, 13. januar 2003
7. ↑  TT-AFP. «81-årig tysk nynazist gripen i Ungern». *SvD.se* **(svensk)**. Besøkt 25. mai 2017.
8. ↑  Decker, Markus. «Verurteilter Rechtsextremist: Horst Mahler bittet Viktor Orbán um Asyl in Ungarn». *Mitteldeutsche Zeitung* **(tysk)**. Besøkt 25. mai 2017.

Eksterne lenker
---------------

* (en) Horst Mahler – kategori av bilder, video eller lyd på Commons Rediger på Wikidata
* (en) Horst Mahler på Internet Movie Database Rediger på Wikidata

* (sv) Horst Mahler i Svensk Filmdatabas Rediger på Wikidata

* (fr) Horst Mahler på Allociné Rediger på Wikidata

* (en) Horst Mahler hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** GND **·** LCCN **·** ISNI **·** SUDOC **·** Munzinger (iba)
 |